b"\n_START_ARTICLE_\nAnna Veith\n_START_SECTION_\nArvokilpailut\n_START_PARAGRAPH_\nNuorten MM-kilpailuissa Fenninger on voittanut yhteens\xc3\xa4 kolme kultaa, kaksi hopeaa ja yhden pronssin. Val d'Is\xc3\xa8ren MM-kilpailuissa 2009 h\xc3\xa4n sijoittui nelj\xc3\xa4nneksi super-G:ss\xc3\xa4 ja seitsem\xc3\xa4nneksi superalppiyhdistetyss\xc3\xa4. Vancouverin olympialaisissa 2010 h\xc3\xa4n oli sy\xc3\xb6ksylaskussa 25:s ja superalppiyhdistetyss\xc3\xa4 sek\xc3\xa4 supersuurpujottelussa kuudestoista. Garmisch-Partenkirchenin MM-kilpailuissa 2011 Fenninger sijoittui viidenneksi super-G:ss\xc3\xa4 ja voitti kultaa superalppiyhdistetyss\xc3\xa4 sek\xc3\xa4 hopeaa joukkuekilpailussa. Schladmingin MM-kilpailuissa 2013 h\xc3\xa4n sai suurpujottelussa pronssia ja oli sy\xc3\xb6ksylaskussa 11:s. _NEWLINE_Sot\xc5\xa1in olympialaisissa 2014 Fenninger voitti olympiakultaa supersuurpujottelussa sek\xc3\xa4 olympiahopeaa suurpujottelussa ja oli kahdeksas superalppiyhdistetyss\xc3\xa4. Vailin / Beaver Creekin MM-kilpailuissa 2015 Fenninger voitti kultaa supersuurpujottelussa ja suurpujottelussa sek\xc3\xa4 hopeaa sy\xc3\xb6ksylaskussa. Alppiyhdistetyss\xc3\xa4 h\xc3\xa4n oli nelj\xc3\xa4s. Pyeongchangin olympialaisissa 2018 h\xc3\xa4n saavutti hopeaa supersuurpujottelussa ja oli kahdestoista suurpujottelussa.\n_START_SECTION_\nMaailmancup\n_START_PARAGRAPH_\nFenningerin ensimm\xc3\xa4inen kilpailu alppihiihdon maailmancupissa oli Levin pujottelussa 11. marraskuuta 2006. Ensimm\xc3\xa4isen pistesijansa h\xc3\xa4n saavutti Cortina d\xe2\x80\x99Ampezzon suurpujottelussa tammikuussa 2007 oltuaan lopputuloksissa kuudestoista. Ensimm\xc3\xa4isen palkintokorokepaikkansa Fenninger saavutti Cortina d'Ampezzon super-G:ss\xc3\xa4 tammikuussa 2008 oltuaan toinen. Kaudella 2010\xe2\x80\x932011 h\xc3\xa4n sijoittui kolmanneksi Altenmarkt-Zauchenseen sy\xc3\xb6ksylaskussa ja Cortina d'Ampezzon super-G:ss\xc3\xa4. Kaudella 2011\xe2\x80\x932012 h\xc3\xa4n voitti Lienzin suurpujottelun, oli toinen Lake Louisen ja Garmisch-Partenkirchenin super-G:ss\xc3\xa4 ja Schladmingin suurpujottelussa sek\xc3\xa4 kolmas Beaver Creekin ja Bad Kleinkirchheimin super-G:ss\xc3\xa4. Maailmancupin kokonaiskilpailussa h\xc3\xa4n sijoittui viidenneksi, super-G:n cupissa kolmanneksi ja suurpujottelucupissa nelj\xc3\xa4nneksi._NEWLINE_Fenninger voitti kaudella 2012\xe2\x80\x932013 Semmeringin ja Ofterschwangin suurpujottelun ja Garmisch-Partenkirchenin super-G:n, sijoittui toiseksi \xc3\x85ren suurpujottelussa ja Sankt Antonin supersuurpujottelussa sek\xc3\xa4 kolmanneksi Lake Louisen supersuurpujottelussa, Sankt Antonin sy\xc3\xb6ksylaskussa ja Mariborin suurpujottelussa. H\xc3\xa4n sijoittui maailmancupin kokonaiskilpailussa kolmanneksi, suurpujottelucupissa toiseksi ja supersuurpujottelun cupissa kolmanneksi._NEWLINE_Kaudella 2013\xe2\x80\x932014 Fenninger saavutti Beaver Creekin supersuurpujottelussa sijan kaksi. Lake Louisessa h\xc3\xa4n sijoittui kolmanneksi sek\xc3\xa4 sy\xc3\xb6ksylaskussa ett\xc3\xa4 supersuurpujottelussa. St. Moritzin supersuurpujottelussa h\xc3\xa4n oli kolmas. Kauden ensimm\xc3\xa4isen voittonsa h\xc3\xa4n saavutti Lienzin suurpujottelussa joulukuussa. Altenmarkt-Zauchenseen sy\xc3\xb6ksylaskussa h\xc3\xa4n oli toinen ja supersuurpujottelussa kolmas. Crans-Montanan sy\xc3\xb6ksylaskussa h\xc3\xa4n oli toinen. \xc3\x85ressa h\xc3\xa4n voitti molemmat suurpujottelut. Lenzerheidessa h\xc3\xa4n oli supersuurpujottelussa toinen ja voitti suurpujottelun. H\xc3\xa4n voitti maailmancupin kokonaiskilpailun ja suurpujottelucupin. Supersuurpujottelucupissa ja sy\xc3\xb6ksylaskucupissa h\xc3\xa4n sijoittui toiseksi._NEWLINE_Kaudella 2014\xe2\x80\x932015 Fenninger jakoi voiton kauden avanneessa S\xc3\xb6ldenin suurpujottelussa Mikaela Shiffrinin kanssa. H\xc3\xa4n voitti my\xc3\xb6s Mariborin suurpujottelun, Banskon alppiyhdistetyn ja supersuurpujottelun sek\xc3\xa4 \xc3\x85ren suurpujottelun. Lake Louisen sy\xc3\xb6ksylaskussa, Val d'Is\xc3\xa8ren supersuurpujottelussa sek\xc3\xa4 K\xc3\xbchtain suurpujottelussa h\xc3\xa4n sijoittui toiseksi. H\xc3\xa4n oli toinen my\xc3\xb6s Cortina d'Ampezzon supersuurpujottelussa sek\xc3\xa4 St. Moritzin sy\xc3\xb6ksylaskussa ja supersuurpujottelussa. Garmisch-Partenkircheniss\xc3\xa4 h\xc3\xa4n oli sy\xc3\xb6ksylaskussa toinen ja supersuurpujottelussa kolmas. Meribeliss\xc3\xa4 h\xc3\xa4n voitti suurpujottelun ja sijoittui toiseksi supersuurpujottelussa. H\xc3\xa4n voitti maailmancupin kokonaiskilpailun, suurpujottelun ja alppiyhdistetyn maailmancupit sek\xc3\xa4 oli sy\xc3\xb6ksylaskun ja supersuurpojottelun cupeissa toinen._NEWLINE_Fenninger loukkaantui juuri ennen kauden 2015\xe2\x80\x932016 alkamista S\xc3\xb6ldeniss\xc3\xa4 k\xc3\xa4ydyiss\xc3\xa4 harjoituksissa, eik\xc3\xa4 p\xc3\xa4\xc3\xa4ssyt kilpailemaan koko kauden aikana. H\xc3\xa4n palasi kilpailuihin joulukuussa 2016, ja sijoittui seuraavassa kuussa kolmanneksi Cortina d'Ampezzon supersuurpujottelussa. Joulukuussa 2017 h\xc3\xa4n voitti Val d\xe2\x80\x99Is\xc3\xa8ren supersuurpujottelun. H\xc3\xa4n oli samalla kaudella toinen Crans-Montanan supersuurpujottelussa. Supersuurpujottelucupissa h\xc3\xa4n sijoittui kolmanneksi."